als_Latn dik_Latn sag_Latn
aSport- I ardhur në këtë merkato vere si një një nga përforcimet më të rëndësishme të Skënderbeut, mesfushori kosovar Bernard Berisha mezi po pret të zbresë në fushën e lojës për t’iu treguar të gjithëve vlerat e tij. Në një intervistë ekskluzive për Ora News, para ndeshjes të rëndësishme kundër BATE Borisov, Berisha ka deklaruar se është gati për të startuar aventurën e tij të re, tashmë edhe si protagonist.
I pyetur për përshtypjet e para në ekipin e ri, ai ka theksuar se në Korçë ka gjetur një ambient shumë të mirë. Berisha gjithashtu ka deklaruar se ekipi i tij ka shanse të mëdha për të kaluar BATE Borisov, dhe të jetë në raundin tjetër të Champions League.
Bernard përshëndetje. Si e vlersësoni rezultatin që Skënderbeu arriti në Bjellorisi?
BATE është një kundërshtar shumë herë më i fortë sesa ne dhe që ka një eksperiencë shumë të madhe në Europë. Ekipi jonë luajti mjaft mirë dhe rezultati ishte ai që ne dëshironim që në fillim. Mendoj se ky rezultat na shkon më shumë për shtat, pasi ndeshjen e kthimit e luajmë në Korçë
Ende nuk e kemi parë Berishën në një ndeshje zyrtare me Skënderbeun, mund ta shohim në ndeshjen e kthimit ndaj BATES?
Ky është një vendim që i takon trajnerit, nëse ai do të më japë shansin të luaj ndaj BATES, unë jam gati dhe mezi po pres. Jam stërvitur fort dhe tashmë po pres shansin të tregoj vlerat e mia me ekipin e Skënderbeut.
Si ju duket ambienti korçar?
Një ambient i shkëlqyer. Jam pritur shumë mirë nga të gjithë dhe dua t’i falenderoj. Korça është një qytet shumë i bukur dhe i pastër. Mendoj se bëra zgjedhjen e duhur duke qenë pjesë e këtij ekipi.
Tifozat e Skënderbeut iu kanë konestuar shpesh kur luanit si kundërshtar. Po tani çfarë iu thonë?
Kam pasur disa mosmarveshje me ta, kur isha pjesë e Besës së Kavajës, por tani ia kemi lënë të shkuarës. Tifozat korçarë janë shumë të zjarrtë dhe unë jam i bindur që me paraqitjet e mia, do të fitoj shumë shpejt rrespektin e tyre.
Rikthehemi te ndeshja. Sa shanse ka realisht Skënderbeu për të kaluar BATE-n?
BATE nuk është më ai ekip i frikshëm, pasi dy vitet e fundit i janë larguar shumë nga futbollistët kryesorë të ekipit. Mendoj se me mbështetjen maksimale të tifozave korçarë, ne do ta kalojmë këtë ekip dhe do të jemi në raundin tjetër.
Në çfarë pozicioni preferoni të luani te Skënderbeu ?
Jam gati të luaj aty ku ka nevojë ekipi, dhe atje ku do të më caktojë trajneri, por pozicioni im natyral në fushë është ai i mesfushorit të majtë.
I trembeni rivalitetit ?
Asnjëherë nuk i trembem, kudo që të luaj. Mund të them se rivaliteti më motivon që të punoj akoma më shumë, E thashë edhe më lart se jam gati të luaj, dhe nuk e kuptova se pse trajneri nuk më aktivizoi që në ndeshjen e parë.
Tifozat korçarë presin shumë nga ju, çfarë iu premtoni?
Unë jam i gatshëm që të jap maksimumin në çdo moment. I premtoj tifozave korçarë se do të nderoj fanelën që po mbaj veshur. Dua t’iu them gjithashtu se duhet të kenë besim tek ne, pasi do ta kalojmë padiskutim BATE-n.
/oranews/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tso_Latn als_Latn als_Latn als_Latn ind_Latn eng_Latn